එංගල් මෙලෙස ගිනි දවාලේ හම්බන්තොට නිවාස ඉදිරියෙන් තිබූ පටු පාරවල් දිගේ නිතර දෙවේලේ සැරි සැරීම නිසා ප්‍රදේශවාසීන් දිගින් දිගටම එච්.ඊ. අමසේකර මාගම්පත්තු මහ මුදලිතුමාට පැමිණිලි කරන්නට වූහ. ඒ අනුව සමරසේකර මහමුදලිතුමා තම වලව්වට එංගල් ගෙන්වාගෙන මේ පිළිබඳව විමසූ විට මුදලිතුමාට ලැබුණු පිළිතුරද පෙර පරිදි විය. එංගල් ගේ පිළිවෙත වෙනස් කිරීමට ප්‍රයත්න දැරීම නිශ්ඵල විය හැකි බව කල්පනා කළ මුදලිතුමා විසඳුමක් ලබා ගැනීමට උපදිසාපතිතුමා ඉක්මනින්ම හමුවීමට තීරණය කළේය. ඔහු එංගල්ට කතා කරමින් එංගල් තමුන් යට කලිසමක් නැතිව ගෙවල් ඉස්සරහින් යනවට හම්බන්තොට මිනිස්සු කැමැති නැහැ. ඒ නිසා මිනිස්සු ඉන්න දිහාවෙ යන්නෙ නැතිව ඔය ගොන්නොරුව, මීගහජඳුර කැලෑව පැත්තෙ යනව නම් වඩා හොඳයි. කෑමට සතෙක් වෙඩි තියාගන්නත් පුළුවන්. පතොරම් අහවර නම් මට කියාපං. දැනට මේ පතොරම් තුනක් තියාගනිං. හොඳයි. එහෙනම් එංගල්ට බඩගිනිත් ඇතිනේ. කුස්සියට ගිහිල්ලා හුදංචිහාමිට කියාපං. උදේට උයාපු බත් මුවමස් ඇති. මම කියපු දේවල් ඔලුවේ තියාගන්නවා හොඳයි.
මුදලිතුමා විසඳුමක් ලබා ගැනීමට හමුවීමට තීරණය කළේ කාවද?
උපදිසාපතිතුමා